ભારતની આ ખીચડીને બે ભારતીયોએ અમેરિકામાં રહીને પણ એક નવો જ આયામ આપ્યો છે. મીશીલીન સ્ટાર શેફ વિકાસ ખન્નાએ પોતાની ન્યુયોર્ક ખાતેની રેસ્ટોરન્ટ ‘જુનૂન’ ખાતે ‘ખીચડી રોલ વિથ બીટરૂટ સોસ’ને મેનૂમાં ઉમેરીને ટ્રેડીશનલ દાલ-ખીચડીને નવું સ્વરૂપ આપ્યું છે, તો બીજી બાજુ ‘માસ્ટરશેફ યુ.એસ.એ.’ની છટ્ઠી સિઝનમાં હેતલ વસાવડા એ કોન્ટેસ્ટના જજીસને ખીચડી પીરસીને તેમને ટીક્કા અને સમોસથી આગળ ખોરા બહુ મસાલેદાર ન હોય તેવી ડીશીઝ પણ ભારતીય ક્વીઝીનનો હિસ્સો છે એમ સાબિત કરી આપ્યું હતું. આટલું ઓછું હોય એમ, હવે અમદાવાદમાં એક રેસ્ટોરન્ટ ચાલુ થઇ છે જે ફક્ત અને ફક્ત જાત જાતની ખીચડી પીરસે છે! જેમાં સાદી દાલ-ખીચડી અને મસાલા ખીચડીથી લઇને મેક્સિકન અને થાઈ ટ્વિસ્ટ ધરાવતી ખીચડી પણ મળે છે.